Ոստիկանության փոխանցմամբ՝ սա առաջացրել է էական վնաս և ծանր հետևանքներ: Մասնավորապես՝ «Յունիգրաֆ-իքս» ընկերության տնօրինությունը, օգտվելով Երևանի քաղաքապետարանի նշված պաշտոնատար անձանց կողմից իրենց ծառայության նկատմամբ անբարեխիղճ վերաբերմունք դրսևորելու և պարտականությունների ոչ պատշաճ կատարման արդյունքում ստեղծված հնարավարություններից, պայմանագրով նախատեսված գումարները քաղաքապետարանի ֆոնդից դուրս բերելու և հափշտակելու դիտավորությամբ՝ իբրև ստերիլիզացիայի միջոցով 9848 էգ և արու շներ վնասազերծելու, բուժման ոչ ենթակա 633 շներ քնեցնելու և 24 451 շներ վնասազերծելու և նրանց կերակրելու պատրվակով, մատուցված ծառայությունների վերաբերյալ իրականությանը չհամապատասխանող կեղծ եզրակացություններ կազմելու միջոցով գնել է հավի և խոզի միս, խոզի սալ, բրինձ: Սակայն դրանցից օգտագործել է չափից քիչ, իսկ խոզի միս ընդհանրապես չի օգտագործել: Արդյունքում՝ «Յունիգրաֆ-իքս» ընկերությունը յուրացման միջոցով հափշտակել է 140 միլիոն դրամ: